CELEX: 62011CN0232
Language: hu
Date: 2011-05-16 00:00:00
Title: C-232/11. P. sz. ügy: A Törvényszék (második tanács) T-122/07–T-124/07. sz., Siemens AG Österreich és társai kontra Bizottság egyesített ügyekben 2011. március 3-án hozott ítélete ellen a Siemens Transmission & Distribution Ltd által 2011. május 16-án benyújtott fellebbezés

9.7.2011   
            
            
               HU
            
            
               Az Európai Unió Hivatalos Lapja
            
            
               C 204/18
            
         A Törvényszék (második tanács) T-122/07–T-124/07. sz., Siemens AG Österreich és társai kontra Bizottság egyesített ügyekben 2011. március 3-án hozott ítélete ellen a Siemens Transmission & Distribution Ltd által 2011. május 16-án benyújtott fellebbezés
   (C-232/11. P. sz. ügy)
   2011/C 204/32
   Az eljárás nyelve: német
   
      Felek
   
   
      Fellebbező: Siemens Transmission & Distribution Ltd (képviselők: H. Wollmann, F. Urlesberger ügyvédek)
   
      A többi fél az eljárásban: Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution SA, Nuova Magrini Galileo SpA, Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               a megtámadott ítélet 3) pontjának negyedik francia bekezdését változtassa meg úgy, hogy a Reyrolléval szemben ott kiszabott bírságot legalább 7 400 000 euróval csökkenti;
            
         
               —
            
            
               másodlagosan a Reyrolléra vonatkozó részében helyezze hatályon kívül a megtámadott ítélet 3) pontját, és az ügyet utalja vissza a Törvényszék elé;
            
         
               —
            
            
               minden esetben az alperest kötelezze az eljárás költségeinek viselésére.
            
         
      Jogalapok és fontosabb érvek
   
   A fellebbező a büntetések és szankciók egyéniesítése elvének megsértésére hivatkozik. A Törvényszék korlátlan felülvizsgálati jogkörében eljárva helytelenül alkalmazta az 1/2003 rendelet 23. cikkének (3) bekezdését, mivel a Rolls-Royce/Reyrolle vállalkozást az 1988-tól 1998-ig tartó időszak vonatkozásában nem e vállalkozás helyzete alapján szankcionálta, hanem ehelyett azon gazdasági egység gazdasági erejét vette alapul, amely csak sok évvel ezt követően (a Reyrollénak a VA Technologie részére való értékesítésével) keletkezett.
   A fellebbező továbbá a Bíróság ítélkezési gyakorlatában megszilárdult egyenlő bánásmód és arányosság elvének megsértésére hivatkozik. Az 1/2003 rendelet 31. cikke keretében a Törvényszék szisztematikusan olyan különböző számítási módszereket alkalmazott, amelyek a fellebbezőt a többi megbírságolt vállalkozással szemben érezhetően hátrányosan érintették. Ezen egyenlőtlen bánásmód nem tűnik objektíve igazoltnak.